##### NAROČNIK: Zavod Republike Slovenije za blagovne

##### rezerve

Dunajska cesta 106, 1000 LJUBLJANA,

ki ga zastopa direktor Tomi Rumpf

matična številka: 5022959

ID za DDV: SI34375848

(v nadaljevanju: Zavod)

**IZVAJALEC:**

ID za DDV:

matična številka:

(v nadaljevanju: izvajalec)

skleneta na osnovi odločitve Zavoda o izbiri najugodnejšega ponudnika naslednjo

# VZOREC POGODBE O MENJAVI BLAGA

## UVODNE DOLOČBE

1. **člen**

Stranki uvodoma ugotavljata:

* da je Zavod kot javni naročnik skladno s 40. členom Zakona o javnem naročanju (ZJN-3 – Uradni list RS, št. 91/15 in 14/18) izvedel postopek oddaje javnega naročila »Menjava dizelskega goriva – odprti postopek« z oznako JN 4301-0015/2021;
* da je bil dobavitelj na osnovi odločitve o oddaji naročila št. z dne

izbran kot najugodnejši ponudnik za dobavo blaga v sklop -u/ih, ki je/so predmet te pogodbe;

* da je odločitev iz prejšnje alineje postala pravnomočna dne ;
* da se za razlago te pogodbe oz. pravic in obveznosti pogodbenih strank iz te pogodbe uporablja tudi vsebina dokumentacije v zvezi z oddajo javnega naročila, uporabljene v postopku iz 1. alineje tega člena ter ponudba dobavitelja, ki jo je ta oddal v predmetnem postopku;
* je dobavitelj kupcu pred sklenitvijo te pogodbe skladno z Zakonom o integriteti in preprečevanju korupcije (ZIntPK – Uradni list RS, št. 69/11 - UPB) predložil izjavo o udeležbi fizičnih in pravnih oseb v lastništvu izvajalca, vključno z udeležbo tihih družbenikov, ter o gospodarskih subjektih, za katere se glede na določbe zakona, ki ureja gospodarske družbe, šteje, da so povezane družbe z izvajalcem;

in na tej osnovi pogodbeni stranki sklepata to pogodbo.

## PREDMET POGODBE

1. **člen**

Predmet pogodbe je menjava naftnih derivatov, ki se izvrši na naslednji način:

1. Zavod proda ter izroči v last in posest izvajalcu ca. 20.000 m3 dizelskega goriva pri 15 °C, last Zavoda, ki je uskladiščeno na lokaciji iz 1. odstavka 3. člena te pogodbe.
2. Izvajalec proda ter izroči v last in posest (dobavi) Zavodu ca. 20.000 m3 dizelskega goriva pri 15 °C v skladišče iz 2. odstavka 3. člena te pogodbe.

## KAKOVOST BLAGA

1. **člen**

Zavod zagotavlja, da je blago iz 1. točke 2. člena, kakovosti skladno s Prilogo 5A. Izvajalec se zavezuje v skladu s 2. točko 2. člena dobaviti blago, kakovosti skladno s Prilogo 5A in Pravilnikom o izvajanju Zakona o trošarinah. Gorivo, ki ga bo dobavil izvajalec, ne sme biti starejše od enega leta, šteto od datuma dobave.

Zavod izjavlja, izvajalec pa s tem izrecno soglaša, da je pogodbeno dogovorjena kakovost blaga, katerega se izvajalec zavezuje izročiti Zavodu (2. točka 2. člena), bistvena sestavina pogodbe, ter da gre za bistveno kršitev te pogodbe, če dobavljeno blago Zavodu ne bi ustrezalo zahtevam po kakovosti, opredeljeni v prejšnjem odstavku tega člena.

## KRAJ IN OPIS MENJAVE BLAGA

1. **člen**

Zavod bo dal izvajalcu na razpolago blago iz 1. točke 2. člena last Zavoda, skladiščeno v trošarinskem skladišču Zavoda Republike Slovenije za blagovne rezerve, Dunajska c. 106, 1000 Ljubljana, na lokaciji Zavod Republike Slovenije za blagovne rezerve, Ortnek 9, 1316 Ortnek (FCA - Incoterms 2010), s tem, da stroški nakladanja niso stroški izvajalca.

Izvajalec bo blago iz 2. točke 2. člena te pogodbe dobavil v trošarinsko skladišče Zavoda Republike Slovenije za blagovne rezerve, Dunajska c. 106, 1000 Ljubljana, na lokacijo Zavod Republike Slovenije za blagovne rezerve, Ortnek 9, 1316 Ortnek (DDP – Incoterms 2010), s tem, da stroški razkladanja niso stroški izvajalca.

## PREVZEM BLAGA

1. **člen**

Zavod bo blago prevzemal na podlagi umerjenih in overjenih meril skladiščnika, pri katerem je blago skladiščeno (v nadaljevanju: skladiščnik), in sicer za vsako izvršeno delno dobavo, za katero bo skladiščnik izdal prevzemnico oz. drug relevanten dokument, s katerim bo potrdil prejem blaga v skladišče. V primeru, da bi ob dobavi blaga prišlo do kakršnih koli tehničnih težav v zvezi z blagom ali s prevzemom blaga, oz. da bi merila pri merjenju prevzetega blaga izkazovala večja odstopanja, si Zavod, v dogovoru z izvajalcem, pridružuje pravico do začasne prekinitve prevzema blaga z namenom ugotovitve razlogov za odstopanja, ter do morebitnega ponovnega umerjanja in overitve meril.

Izvajalec je dolžan pisno obvestiti Zavod o datumu(ih) predvidene dostave blaga najmanj 5 delovnih dni pred nameravano dostavo v skladišče iz 2. odstavka 4. člena te pogodbe in ga obvestiti tudi o nameravani količini, ki jo namerava dostaviti. Predstavnik izvajalca lahko po predhodnem dogovoru z Zavodom, prisostvuje pri pretovoru blaga.

Pregled kakovosti uskladiščenega blaga iz 2. točke 2. člena v skladišču opravi akreditiran laboratorij, ki ga določi Zavod. Stroške te kontrole nosi Zavod. Pogodbeni stranki sta soglasni, da bosta v celoti spoštovali ugotovitve o kakovosti, opredeljene v certifikatu, ki ga bo akreditiran laboratorij izdal glede kakovosti dobavljenega blaga.

Pogodbeni stranki sta tudi sporazumni, da sme izvajalec, če bi akreditiran laboratorij iz prejšnjega odstavka tega člena ugotovil, da blago ni ustrezne kakovosti, predlagati ponovno analizo (super analizo). Pogodbeni stranki skupaj določita akreditiran laboratorij, ki opravi ponovni kakovostni pregled. Če iz rezultatov (vrednosti iz certifikata ne smejo presegati vrednosti, določene v veljavnem standardu) ponovne analize izhaja, da je blago ustrezne kakovosti, stroške analize plača Zavod, izvajalec pa plača stroške v primeru, da po prej navedenem postopku izbran akreditiran laboratorij ugotovi, da blago ni zahtevane kakovosti po tej pogodbi.

Stranki sta izrecno sporazumni, da bosta v primeru, če bi skladiščnik iz utemeljenih razlogov zahteval ponovno analizo vzorcev in bi rezultati ponovnih meritev odstopali od certifikata, ki ga je izdal akreditiran laboratorij iz prejšnjega odstavka tega člena, priznali kot nesporne rezultate meritev, ki jih bo opravil tretji akreditiran laboratorij, ki ga na zahtevo skladiščnika izbere Zavod. Če je po ugotovitvah teh meritev dobavljeno blago takšne kakovosti, ki ustreza zahtevam iz 3. člena te pogodbe, bosta stranki šteli, da je dobava blaga kakovostno ustrezna.

Če se meritve ponovno opravijo na utemeljeno zahtevo skladiščnika in je ugotovljeno, da blago ne izpolnjuje zahtev po kakovosti, opredeljeni v 3. členu te pogodbe, nosi stroške ponovnih meritev izvajalec.

Pogodbeni stranki sta sporazumni, da bosta v primeru, da izvajalec dobavi blago s kakovostjo, ki ne ustreza dogovorjeni kakovosti iz 3. člena te pogodbe, upoštevajoč tudi določilo osmega odstavka tega člena šteli, da gre za bistveno kršitev pogodbe. Zavod je v tem primeru z enostransko izjavo o razvezi pogodbe prost obveznosti po tej pogodbi, na podlagi zavrnitve prevzema pošiljke s strani Zavoda pa se izvajalec zavezuje, brez ugovora odpeljati blago na svoje stroške in Zavodu povrniti škodo.

Če blago ni ustrezne kakovosti in odstopa od predpisane kakovosti le po elementu(ih), ki se jih da s postopki tehnološke izboljšave v skladišču izboljšati tako, da blago postane ustrezne kakovosti, skladno z zahtevami iz 3. člena te pogodbe, sme izvajalec predlagati Zavodu, da na stroške izvajalca v skladišču opravi postopek izboljšave. Zavod predlog lahko sprejme, lahko ga pa brez navajanja razlogov zavrne. Izvajalec se odpoveduje vsakršnemu ugovoru zoper odločitev Zavoda oziroma zavrnitev njegovega predloga.

## IZROČITEV BLAGA

1. **člen**

Izvajalec je dolžan pisno obvestiti Zavod o datumu(ih) predvidenega prevzema blaga vsaj 5 delovnih dni pred nameravanim prevzemom v skladišču iz 1. odstavka 4. člena te pogodbe in ga obvestiti tudi o nameravani količini, ki jo namerava prevzeti. Zavod bo blago izdajal na podlagi umerjenih in overjenih meril skladiščnika, in sicer za vsako izvršeno delno izdajo, za katero bo skladiščnik izdal izdajnico oz. drug relevanten dokument, s katerim bo potrdil izdajo blaga iz skladišča. V primeru, da bi ob prevzemu blaga prišlo do kakršnih koli tehničnih težav v zvezi z blagom ali s prevzemom blaga, oziroma da bi merila pri merjenju količine izdanega blaga izkazovala večja odstopanja, si Zavod v dogovoru z izvajalcem, pridružuje pravico do začasne prekinitve izdaje blaga z namenom ugotovitve razlogov za odstopanja, ter do morebitnega ponovnega umerjanja in overitve meril.

Izvajalcem je v SND Ortnek omogočeno avtomatsko dodajanje biodizla, avtomatsko aditiviranje in označevanje energentov.

Biodizel izvajalec dostavi z AC, ki se pretoči v dva nadzemna rezervoarja (RBD-1 in RBD-2) poleg avtopolnilnice. Na vsakem od dveh otokov za sprejem biodizla je nameščena merilna linija za biodizel. Biodizel bo konvencialnemu dizelskemu gorivu dodan avtomatsko neposredno pred izdajo. Količino dodanega biodizla uravnavajo merilne enote za doziranje biodizla v konvencionalno dizelsko gorivo na avtopolnilnici. Odprema količin se bo vršila preko overjenih avtomatskih merilnikov pretoka. Računalniški sistem zagotavlja ločen izpis izdanega biodizla in izdanega dizelskega goriva. Izvajalec bo biodizel v skladišče dostavljal sproti. Višek biodizla se vrne izvajalcu po zaključeni menjavi goriva. Odpremljena količina biodizla se ugotavlja z overjeno kamionsko tehtnico.

Aditive v skladišče dostavi izvajalec. Aditivi bodo v standardiziranih 1.000-litrskih IBC kontejnerjih, po potrebi tudi posodah, različnih volumnov (manjših od 1.000 litrov). Na avtopolnilnici sta predvideni 2 odlagalni mesti za 2 kontejnerja z aditivi za dodajanje k dizelskemu gorivu, ki jih izvajalec na ta mesta dostavi neposredno pred aditiviranjem. Kontejner se nato priklopi na sistem za avtomatsko dodajanje aditiva gorivu. Računalniški sistem zagotavlja ločen izpis izdanega goriva in aditiva.

Markirno sredstvo bo skladiščeno v posodah različnih volumnov (manjših od 1.000 litrov). Na avtopolnilnici je predvideno eno odlagalno mesto na otoku 3 za eno posodo z markirnim sredstvom. Posodo se priklopi na sistem za avtomatsko dodajanje markirnega sredstva gorivu. Višek markirnega sredstva se vrne izvajalcu po zaključeni menjavi goriva. Računalniški sistem zagotavlja ločen izpis izdanega goriva in markirnega sredstva.

Izvajalec lahko pooblasti neodvisno kontrolno hišo za izvedbo kontrole količin in kakovosti blaga. V tem primeru nosi stroške kontrole izvajalec.

Pogodbeni stranki sta sporazumni, da bosta v primeru, če bi rezultati meritev iz prejšnjega odstavka pokazali, da blago ne izpolnjuje zahtev po kakovosti, priznali kot nesporne rezultate meritev, ki jih bo opravila tretja neodvisna kontrolna hiša oziroma akreditiran laboratorij, ki ga pogodbeni stranki določita skupaj. Če iz rezultatov (vrednosti iz certifikata ne smejo presegati vrednosti, določene v veljavnem standardu) ponovne analize izhaja, da blago ni ustrezne kakovosti, stroške analize plača Zavod, izvajalec pa plača stroške v primeru, da izbran akreditiran laboratorij ugotovi, da je blago zahtevane kakovosti po tej pogodbi.

Če blago ni ustrezne kakovosti in odstopa od predpisane kakovosti le po elementu(ih), ki se jih da s postopki tehnološke izboljšave v skladišču izboljšati tako, da blago postane ustrezne kakovosti, skladno z zahtevami iz 2. člena te pogodbe, sme Zavod predlagati izvajalcu, da na stroške Zavoda v skladišču opravi postopek izboljšave. Izvajalec predlog lahko sprejme, lahko ga pa brez navajanja razlogov zavrne. Zavod se odpoveduje vsakršnemu ugovoru zoper odločitev izvajalca oziroma zavrnitev njegovega predloga.

Pogodbeni stranki sta sporazumni, da gre v primeru, da Zavod izda blago s kakovostjo, ki ne ustreza dogovorjeni kakovosti iz 3. člena te pogodbe, za bistveno kršitev pogodbe. Pogodbena partnerja sta v primeru, da blago zaradi neustrezne kakovosti ni prevzeto, z enostransko izjavo o razvezi pogodbe prosta obveznosti po tej pogodbi. Glede na to, da ima izvajalec pravico do kontrole kakovosti in količin izdanega blaga med celotnim potekom izdaje, sme izvajalec blago vrniti v skladišče iz 1. odstavka 4. člena te pogodbe le na lastne stroške.

Izvajalec zagotavlja, da so prevozne cisterne, v katerih bo prevzel blago, pregledane in čiste.

Skladiščnik ima pravico do jemanja vzorcev blaga v rezervoarju in/ali na prevoznem sredstvu.

1. **člen**

Pogodbeni stranki sta sporazumni, da gre v primeru, če izvajalec dobavi blago s kakovostjo, ki ne ustreza dogovorjeni kakovosti iz 3. člena te pogodbe, za bistveno kršitev pogodbe. V takšnem primeru ima Zavod pravico:

- zahtevati od izvajalca, da odpelje blago neustrezne kakovosti na svoje stroške in da v roku, ki ga določi Zavod, dobavi blago kakovosti v skladu s to pogodbo;

- unovčiti finančna zavarovanja iz 10. člena te pogodbe;

- odstopiti od pogodbe in kupiti istovrstno blago enakih količin na osnovi kritnega nakupa;

- zahtevati povračilo škode, povzročene s kršitvijo obveznosti izvajalca po tej pogodbi.

Uresničena upravičenja iz prejšnjega odstavka ne smejo presegati dejanske škode Zavoda.

1. **člen**

Pogodbeni stranki sta soglasni, da je ob izdaji blaga iz 1. točke 2. člena možno količinsko odstopanje za 1 % v minus oziroma plus. Pogodbeni stranki sta izrecno soglasni, da je dopusten prevzem blaga tudi v primeru, če izvajalec dobavi pogodbeno dogovorjeno količino iz 2. člena te pogodbe v odstopanju do 1 % v minus.

Če bi bila dobavljena manjša količina (do 1 %) od količine, opredeljene v 2. členu te pogodbe, izvajalec ni upravičen za pogodbeno dovoljeno zmanjšano količino blaga zahtevati plačila blaga, in se izrecno odpoveduje uveljavljanju plačila za nedobavljeno količino blaga.

## POGODBENI ROKI

1. **člen**

Izvajalec lahko prične s prevzemom blaga iz 1. točke 2. člena te pogodbe dne 2.11.2021 vendar ne pred izpolnitvijo vseh pogojev iz razpisne dokumentacije, pridobitvijo soglasja s strani pristojnega ministrstva in podpisom te pogodbe. Izvajalec se zavezuje prevzeti celotno količino najkasneje do 14.12.2021.

Izvajalec lahko prične z dobavo in polnjenjem rezervoarja predvidoma 3.1.2022 oziroma, ko bo rezervoar pripravljen za sprejem. Izvajalec se s to pogodbo zavezuje, da bo celotno količino goriva iz 2. točke 2. člena dobavil najkasneje do 28.2.2022.

Izvajalec bo dinamiko izdaje in dobave pravočasno uskladil z izdajnim oz. prevzemnim mestom. V primeru zamude iz razlogov na strani izvajalca, se izvajalec zavezuje Zavodu na njegov prvi poziv in brez ugovora pokriti vsak strošek in škodo, ki bi Zavodu nastala zaradi zamude izvajalca.

V primeru, da bo skupna količina goriva za menjavo to dopuščala, se lahko Zavod in izvajalec v soglasju dogovorita tudi za spremembo vmesnih rokov.

## FINANČNO ZAVAROVANJE

1. **člen**

Za dobro izvedbo pogodbenih obveznosti izvajalec zavodu v roku petnajst dni po podpisu pogodbe oziroma najmanj tri dni pred začetkom prevzema blaga za zavarovanje izpolnitve vseh obveznosti po tej pogodbi preda bančno garancijo prvovrstne banke ali kavcijsko zavarovanje prvovrstne zavarovalnice v višini 40.000 EUR in sicer z rokom veljavnosti 15 dni po roku za plačilo blaga. Zavod bo garancijo vnovčil v naslednjih primerih:

* da izvajalec ni izročil blaga v roku, kakovosti ali količini, opredeljeni v tej pogodbi ali
* da izvajalec blaga ni izročil upravičencu ali
* da izvajalec ni poravnal finančnih obveznosti po pogodbi.

Iz naslova zavarovanja plačila blaga mora izvajalec najkasneje v roku petnajstih (15) dni po podpisu te pogodbe oziroma pet (5) dni pred prvim prevzemom blaga zagotoviti Zavodu bančno garancijo prvovrstne banke ali kavcijsko zavarovanje prvovrstne zavarovalnice v skupni pogodbeni vrednosti odkupljenega blaga z DDV in dajatvami z veljavnostjo najmanj 15 dni po poteku roka za plačilo blaga (Priloga 5b).

Ne glede na določbo prejšnjega odstavka lahko izvajalec predloži Zavodu garancijo za plačilo blaga samo za del blaga v določenem pogodbenem obdobju, vendar ne manj kot za 5.000 m3. Količine blaga se bodo sproščale do višine garancije, pri čemer se upošteva vrednost blaga vključno z dajatvami ter DDV.

Vse rizike iz naslova plačila trošarine nosi izvajalec. V primeru, da bo blago na izvajalca preneseno s trošarinskim dokumentom, se bosta vrednosti za prispevek CO2 in trošarino odšteli od vrednosti garancije, tako da bo zavod sprostil dodatne količine izvajalcu.

V primeru da bo izvajalec predložil zavodu izjavo o nadaljnji prodaji blaga na podlagi Uredbe o zagotavljanju prihrankov energije pri končnih odjemalcih (Ur. l. RS št. 114/2009 z dne 31.12.2009) in prispevku za spodbujanje proizvodnje električne energije iz soproizvodnje z visokim izkoristkom in iz obnovljivih virov energije po 377. členu Energetskega zakona (Uradni list RS, 17/2014, 81/2015), pred prevzemom blaga, prispevkov v garancijo ni potrebno vključiti.

Tudi v primeru, da bo za izdano ali dobavljeno blago izdan trošarinski dokument in bo na njem navedena zavodova garancija za plačilo trošarine, nosi vse rizike iz naslova takse CO2 in trošarine izvajalec. Zavod bo vse morebitne stroške, nastale iz naslova takse CO2 in trošarine zaračunal izvajalcu.

Vse medsebojne obveznosti iz naslova posla (članarina za obvezne rezerve nafte in njenih derivatov, trošarine, manki …), vključno z morebitno škodo, lahko pogodbenika medsebojno pobotata.

Če izvajalec obveznosti predložitve garancij v danem roku ne izpolni, pogodba preneha veljati.

## POGODBENA KAZEN

1. **člen**

Če izvajalec iz razlogov na strani izvajalca, zamudi končni rok dobave blaga iz 2. točke 2. člena v skladišče iz 2. odstavka 3. člena te pogodbe, je dolžan plačati Zavodu pogodbeno kazen, kot sledi:

* za en dan zamude v prvem tednu zamude, v višini 0,5 ‰ od skupne prodajne cene za zamujeno količino blaga z morebitnimi dajatvami in DDV;
* za naslednje dni zamude pa v višini 0,5 ‰ od skupne prodajne cene celotne pogodbene količine blaga z morebitnimi dajatvami in DDV.

Skupna pogodbena kazen iz obeh alinei prejšnjega odstavka ne more presegati 5 % od skupne prodajne cene blaga.

Če izvajalec iz razlogov, ki so na njegovi strani, zamudi končni rok prevzema blaga iz 1. točke 2. člena v skladišču iz 1. odstavka 3. člena te pogodbe, je dolžan plačati Zavodu pogodbeno kazen, kot sledi:

* za en dan zamude v prvem tednu zamude, v višini 0,5 ‰ od skupne odkupne cene za zamujeno količino blaga z morebitnimi dajatvami in DDV;
* za naslednje dni zamude pa v višini 0,5 ‰ od skupne odkupne cene celotne pogodbene količine blaga z morebitnimi dajatvami in DDV.

Skupna pogodbena kazen iz obeh alinei prejšnjega odstavka ne more presegati 5 % od skupne odkupne cene blaga.

Zavod je upravičen, izvajalec pa s tem izrecno soglaša, znesek v višini obračunane pogodbene kazni pobotati z enakim zneskom kupnine po tej pogodbi.

V primeru zamude iz razlogov na strani izvajalca, se izvajalec zavezuje Zavodu na njegov prvi poziv in brez ugovora pokriti vsak strošek in škodo, ki bi Zavodu nastala zaradi zamude izvajalca v razliki do popolne odškodnine. Obveznost plačila pogodbene kazni ostane tudi v takšnem primeru.

V primeru zamude iz razlogov na strani izvajalca, daljše od 10 dni, ima Zavod pravico odstopiti od pogodbe ter zahtevati povračilo škode, v skladu s prejšnjim odstavkom tega člena.

V primeru zamude iz razlogov na strani izvajalca, daljše od 10 dni od končnega roka dobave, določenega v 8. členu te pogodbe, ima Zavod tudi pravico:

- unovčiti zavarovanja iz 10. člena te pogodbe;

- odstopiti od pogodbe in na stroške izvajalca kupiti istovrstno blago enakih količin na osnovi kritnega nakupa ter zahtevati povračilo škode, povzročene s kršitvijo obveznosti izvajalca po tej pogodbi.

V primeru zamude ob prevzemu blaga iz razlogov, ki so na strani izvajalca, ob prevzemu blaga lahko Zavod zahteva tudi povrnitev morebitne škode, ki bi jo utrpel zaradi nepravočasnega prevzema blaga.

## POGODBENA CENA IN VREDNOST

1. **člen**

Cena, po kateri izvajalec odkupi blago, last Zavoda, je \_\_\_\_\_\_\_ EUR na liter pri 15° C (brez članarine za obvezne rezerve nafte in njenih derivatov, takse CO2, dodatka za zagotavljanje prihrankov, prispevka PZPPE, trošarine in DDV) – v nadaljevanju odkupna cena.

Cena blaga, ki ga dobavi izvajalec, je EUR na liter pri 15° C (brez članarine za obvezne rezerve nafte in njenih derivatov, takse CO2, dodatka za zagotavljanje prihrankov, prispevka PZPPE, DDV in trošarine) – v nadaljevanju prodajna cena.

V primeru, da bo izvajalec ob izdaji goriva koristil dodajanje biodizla/aditivov dizelskemu gorivu, bo izvajalec ob dostavi biodizla/aditiva v skladišče, le-to prodal Zavodu, za kar bo Zavodu tudi izdal račun.

Zavod bo v tem primeru biodizel/aditiv zaračunal izvajalcu skupaj z dizelskim gorivom po enaki ceni, po kateri bo biodizel/aditiv odkupil od izvajalca.

Cena biodizla, ki ga zaradi namešavanja z blagom iz 1. odstavka tega člena, dobavi in odkupi izvajalec, je EUR na liter pri 15° C (brez članarine za obvezne rezerve nafte in njenih derivatov, takse CO2, dodatka za zagotavljanje prihrankov, prispevka PZPPE, DDV in trošarine).

Cena aditiva, ki ga zaradi namešavanja z blagom iz 1. odstavka tega člena, dobavi in odkupi izvajalec, je EUR na liter pri 15° C (brez članarine za obvezne rezerve nafte in njenih derivatov, takse CO2, dodatka za zagotavljanje prihrankov, prispevka PZPPE, DDV in trošarine).

Pogodbene cene, razen nakladanja in razkladanja, vključujejo vse stroške (transportne, pristaniške, špediterske …), z izjemo stroškov, navedenih v 4. členu te pogodbe, povezane z izvršitvijo oz. izpolnitvijo obveznosti izvajalca po tej pogodbi kakor tudi vse druge morebitne dajatve in prispevke.

V primeru, da bi v zvezi z dobavo ali odkupom blaga prišlo do kakršnih koli dodatnih stroškov in/ali dajatev, le-te krije izvajalec.

## NAČIN PLAČILA

1. **člen**

Izvajalec bo kupnino za blago iz 1. točke 2. člena te pogodbe, poravnal tako, da se pobotajo obveznosti na dan dospelosti prejetega računa izvajalca za dobavljeno blago po tej pogodbi, vendar ne kasneje kot 10.4.2022, razen DDV in drugih dajatev, ki se plačujejo na predzadnji delovni dan posameznega meseca za pretekli mesec, ko je bil izvršen prevzem blaga. Zavod bo račun s predpisanimi dajatvami in dobavnico izdal zadnji delovni dan v mesecu za količine, izdane v tekočem mesecu. Izvajalec bo kupnino blaga plačal na transakcijski račun, ki ga Zavod navede na računu.

S plačilom, izvršenim v skladu s prejšnjim odstavkom, se šteje, da je izvajalec izpolnil v celoti svojo obveznost plačila kupnine po tej pogodbi.

Izvajalec bo račun za blago iz 2. točke 2. člena te pogodbe z navedbo slovenske davčne številke Zavoda skupaj s predpisanimi dajatvami izdal zadnji delovni dan v mesecu za količine, dobavljene v tekočem mesecu. Zavod bo kupnino za blago iz 2. točke 2. člena te pogodbe plačal 30. dan od prejema računa, če bo blago pravilno dobavljeno v smislu te pogodbe.

S plačilom, izvršenim v skladu s prejšnjim odstavkom, se šteje, da je Zavod izpolnil v celoti svojo obveznost plačila kupnine za blago iz 2. točke 2. člena te pogodbe po tej pogodbi, izvajalec pa se odpoveduje kakršnemukoli ugovoru ali zahtevku.

Izvajalec in Zavod bosta račune za blago izstavila najmanj za vsako davčno obdobje posebej. Vse dajatve se obračunajo v skladu z veljavno zakonodajo.

Izvajalec se zavezuje, da bo v primeru, da bi iz certifikata akreditiranega laboratorija izhajalo, da blago iz 2. točke 2. člena te pogodbe ne ustreza zahtevam po kakovosti iz 2. člena te pogodbe, Zavodu v roku tridesetih dni po izdaji certifikata povrnil celotno že plačano kupnino za blago, pri čemer Zavod ohrani vse pravice, ki izhajajo iz 6. člena te pogodbe.

Medsebojne obveznosti lahko pogodbenika tudi pobotata.

## PROTIKORUPCIJSKA KLAVZULA

1. **člen**

Če kdo v imenu ali na račun izvajalca, predstavniku ali posredniku Zavod v zvezi s to pogodbo obljubi, ponudi ali da kakšno nedovoljeno korist za:

* pridobitev posla ali
* sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je Zavod povzročena škoda ali je omogočena pridobitev nedovoljene koristi predstavniku ali posredniku ali drugi pogodbeni stranki ali njenemu predstavniku, zastopniku, posredniku;

je ta pogodba nična.

## RAZVEZNI POGOJ

1. **člen**

Ne glede na navedeno v posameznih določbah te pogodbe, je pogodba razvezana v primeru izpolnitev naslednjih okoliščin in pogojev:

* če bo Zavod seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani izvajalca ali podizvajalca ali
* če bo Zavod seznanjen, da je pristojni državni organ pri izvajalcu ali podizvajalcu v času izvajanja pogodbe ugotovil najmanj dve kršitvi v zvezi s:
  + plačilom za delo,
  + delovnim časom,
  + počitki,
  + opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek,

in pod pogojem, da je od seznanitve s kršitvijo in do izteka veljavnosti pogodbe še najmanj šest mesecev oziroma če izvajalec nastopa s podizvajalcem pa tudi, če zaradi ugotovljene kršitve pri podizvajalcu izvajalec ne nadomesti ali zamenja tega podizvajalca, na način določen v skladu s 94. členom ZJN-3 in določili te pogodbe v roku 30 dni od seznanitve s kršitvijo.

V primeru izpolnitve okoliščine in pogojev iz prejšnjega odstavka se šteje, da je pogodba razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo Zavod obvestil izvajalca.

Če Zavod v roku 30 dni od seznanitve s kršitvijo ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

## REŠEVANJE SPOROV

1. **člen**

Pogodbeni stranki bosta morebitna nesoglasja reševali sporazumno. V primeru spora je pristojno sodišče v Ljubljani.

## KONČNE DOLOČBE

1. **člen**

Za vse, kar ni določeno s to pogodbo, veljajo določila Obligacijskega zakonika, Zakona o blagovnih rezervah, Zakona o javnem naročanju in drugih predpisov.

1. **člen**

Pogodbeni stranki sta soglasni, da pogodba prične veljati z dnem, ko jo podpišeta obe pogodbeni stranki. Če se pogodba podpiše v več jezikih, je merodajen slovenski tekst pogodbe. Pogodba je veljavna do izpolnitve vseh pogodbenih obveznosti obeh pogodbenih strank.

1. **člen**

Pogodba je napisana v štirih (4) enakih izvodih, od katerih vsaka pogodbena stranka prejme po dva (2) izvoda.

Ljubljana, dne \_\_\_\_\_\_\_\_\_\_ Datum: \_\_\_\_\_\_\_\_\_\_

Številka: \_\_\_\_\_\_\_\_\_ Številka: \_\_\_\_\_\_\_\_\_

## IZVAJALEC ZAVOD