***Priloga 3***

ŠT. ODOS: 4301/0015/2021

ŠT. JAVNEGA RAZPISA: 2021/233

DATUM: 24.8.2021

**NAVODILA PONUDNIKOM ZA IZDELAVO PONUDBE IN VSEBINA PONUDBENE DOKUMENTACIJE**

1. **Uvod**

V skladu z ZJN-3 in drugimi predpisi, ki so navedeni v uvodu razpisne dokumentacije, je Zavod Republike Slovenije za blagovne rezerve, Dunajska 106, 1000 Ljubljana (v nadaljevanju: naročnik) na Portalu javnih naročil in v Uradnemu listu EU objavil obvestilo o javnem naročilu po odprtem postopku za menjavo naftnih derivatov. V ta namen je naročnik v skladu s citiranim zakonom pripravil ta navodila za izdelavo ponudbe.

1. **Predmet javnega naročila**

Predmet javnega naročila je menjava naftnih derivatov, in sicer:

* prodaja ca. 20.000 m3 dizelskega goriva, last naročnika, ki je skladiščeno v trošarinskem skladišču Zavoda Republike Slovenije za blagovne rezerve, Dunajska c. 106, 1000 Ljubljana, na lokaciji Zavod Republike Slovenije za blagovne rezerve, Ortnek 9, 1316 Ortnek;
* nabava ca. 20.000 m3 dizelskega goriva v trošarinsko skladišče Zavoda Republike Slovenije za blagovne rezerve, Dunajska c. 106, 1000 Ljubljana, na lokaciji Zavod Republike Slovenije za blagovne rezerve, Ortnek 9, 1316 Ortnek.

1. **Jezik**

Ponudba mora biti pripravljena v slovenskem ali angleškem jeziku.

1. **Rok in način predložitve ponudb**

Ponudniki morajo ponudbe predložiti v informacijski sistem e-JN na spletnem naslovu [https://ejn.gov.si/](https://ejn.gov.si/eJN2), v skladu s točko 3 dokumenta Navodila za uporabo informacijskega sistema za uporabo funkcionalnosti elektronske oddaje ponudb e-JN: PONUDNIKI (v nadaljevanju: Navodila za uporabo e-JN), ki je objavljeno na istem spletnem naslovu.

Ponudnik se mora pred oddajo ponudbe registrirati na zgoraj navedenem spletnem naslovu, v skladu z Navodili za uporabo e-JN. Če je ponudnik že registriran v informacijski sistem e-JN, se v aplikacijo prijavi na istem naslovu.

Uporabnik ponudnika, ki je v informacijskem sistemu e-JN pooblaščen za oddajanje ponudb, ponudbo odda s klikom na gumb »Oddaj«. Informacijski sistem e-JN ob oddaji ponudb zabeleži identiteto uporabnika in čas oddaje ponudbe. Uporabnik z dejanjem oddaje ponudbe izkaže in izjavi voljo v imenu ponudnika oddati zavezujočo ponudbo (18. člen Obligacijskega zakonika). Z oddajo ponudbe je le-ta zavezujoča za čas, naveden v ponudbi, razen če jo uporabnik ponudnika umakne ali spremeni pred potekom roka za oddajo ponudb.

Ponudba se šteje za pravočasno oddano, če jo naročnik prejme preko sistema e-JN **najkasneje do** **1.10.2021** **do 10.00 ure**. Za oddano ponudbo se šteje ponudba, ki je v informacijskem sistemu e-JN označena s statusom **»ODDANO«**.

Ponudnik lahko do roka za oddajo ponudb svojo ponudbo umakne ali spremeni. Če ponudnik v informacijskem sistemu e-JN svojo ponudbo umakne, se šteje, da ponudba ni bila oddana in je naročnik v sistemu e-JN tudi ne bo videl. Če ponudnik svojo ponudbo v informacijskem sistemu e-JN spremeni, je naročniku v tem sistemu odprta zadnja oddana ponudba.

Po preteku roka za predložitev ponudb ponudbe ne bo več mogoče oddati.

Dostop do povezave za oddajo elektronske ponudbe v tem postopku javnega naročila je na naslednji povezavi:

<https://ejn.gov.si/ponudba/pages/aktualno/aktualno_jnc_podrobno.xhtml?zadevaId=5970>

1. **Čas in kraj odpiranja ponudb**

Odpiranje ponudb bo potekalo avtomatično v informacijskem sistemu e-JN dne **1.10.2021** in se bo začelo **ob 10.01 uri** na spletnem naslovu [https://ejn.gov.si/](https://ejn.gov.si/eJN2).

Odpiranje poteka tako, da informacijski sistem e-JN samodejno ob uri, ki je določena za javno odpiranje ponudb, prikaže podatke o ponudniku, o variantah, če so bile zahtevane oziroma dovoljene, ter omogoči dostop do .pdf dokumenta, ki ga ponudnik naloži v sistem e-JN pod zavihek »Predračun«. Javna objava se avtomatično zaključi po preteku 60 minut. Ponudniki, ki so oddali ponudbe, imajo te podatke v informacijskem sistemu e-JN na razpolago v razdelku »Zapisnik o odpiranju ponudb«.

1. **Dostop do razpisne dokumentacije**

Razpisno dokumentacijo lahko ponudniki dobijo na spletnih straneh naročnika na naslovu <http://www.dbr.si>.

1. **Dodatna pojasnila**

Dodatna pojasnila o vsebini razpisne dokumentacije sme ponudnik zahtevati pisno preko Portala javnih naročil.

Skrajni rok, do katerega ponudnik lahko zahteva dodatna pojasnila v zvezi z razpisno dokumentacijo, je deset dni pred rokom za oddajo ponudbe.

Naročnik bo na vsa vprašanja, ki jih bo dobila v roku iz prejšnjega odstavka, odgovorila najkasneje šest dni pred iztekom roka za oddajo ponudb. Vprašanja in odgovori bodo objavljeni na portalu javnih naročil.

1. **Spremembe razpisne dokumentacije**

Naročnik lahko do roka, ki je določen za oddajo ponudb, spremeni in dopolni razpisno dokumentacijo. Spremembe in dopolnitve razpisne dokumentacije bo naročnik objavil preko portala javnih naročil na svoji spletni strani. Naročnik bo po potrebi podaljšal rok za oddajo ponudb in v tem primeru se pravice in obveznosti naročnika ter ponudnikov vežejo na nove roke, ki posledično izhajajo iz podaljšanega roka za oddajo ponudb.

1. **Dopolnitev, sprememba in umik ponudbe:**

Ponudnik lahko do roka za oddajo ponudb svojo ponudbo umakne ali spremeni. Če ponudnik v informacijskem sistemu e-JN svojo ponudbo umakne, se šteje, da ponudba ni bila oddana in je naročnik v sistemu e-JN tudi ne bo videl. Če ponudnik svojo ponudbo v informacijskem sistemu e-JN spremeni, bo naročniku v sistemu e-JN odprta zadnja oddana ponudba. Po preteku roka za predložitev ponudb ponudbe ne bo več mogoče oddati.

1. **Pogoji za ugotavljanje sposobnosti ponudnika**

Ponudnik mora izpolnjevati vse v tej točki navedene pogoje.

Ob predložitvi ponudbe bo naročnik namesto potrdil, ki jih izdajajo javni organi ali tretje osebe, v skladu z 79. členom ZJN-3 sprejel ***Enotni evropski dokument v zvezi z oddajo javnega naročila*** - ESPD, ki predstavlja lastno izjavo, kot predhodni dokaz v zvezi s točkami od 1 A. – 1 D. in iz točk 2 A . in 2 C. teh navodil.

Ponudnik mora v obrazcu ESPD navesti vse informacije, ki so potrebne za pridobitev dokazil, potrdil in informacij, zlasti spletni naslov baze podatkov za pridobitev dokumentov, podatke za identifikacijo, če je to potrebno, pa tudi soglasje, da pridobi dokazilo naročnik.

V kolikor takšna preveritev ne bo mogoča, bo naročnik pred oddajo javnega naročila od ponudnika, kateremu se je odločil oddati predmetno naročilo, zahteval, da predloži dokazila (potrdila, izjave, kopije dovoljenj) kot dokaz neobstoja razlogov za izključitev izključitev iz točke 1 A. – 1 D. in dokazila o izpolnjevanju pogojev za sodelovanje iz točk 2 A. in 2 C.

Gospodarski subjekt lahko dokazila o neobstoju razlogov za izključitev iz točke 1 A. – 1 D. in dokazila o izpolnjevanju pogojev za sodelovanje iz točk 2 A. in 2 C. teh navodil predloži tudi sam, in sicer v informacijskem sistemu e-JN v razdelek »Druge priloge«. Naročnik si pridržuje pravico do preveritve verodostojnosti predloženih dokazil pri izdajatelju teh, kakor tudi do predložitve dodatnih izjav oz. potrdil.

V kolikor ponudnik ne more pridobiti in predložiti zahtevanih dokumentov, ker država v kateri ima ponudnik svoj sedež ne izdaja takšnih dokumentov, jih je mogoče nadomestiti z zapriseženo izjavo, dano pred pristojnim sodnim ali upravnim organom, notarjem ali pred pristojno poklicno ali trgovinsko organizacijo v matični državi te osebe ali v državi, v kateri ima ponudnik sedež. Naročnik opozarja ponudnike na najnovejšo prakso Državne revizijske komisije (npr. odločba 018-135/2018), ki pravi, da je ustrezno samo potrdilo, ki je datirano na dan poteka roka za oddajo ponudb, če v zakonu ni drugače določeno .

Enako pravilo kot v prejšnjem odstavku velja tudi za osebo, ki je članica upravnega, vodstvenega ali nadzornega organa ponudnika (ki ima sedež v Republiki Sloveniji) ali ki ima pooblastila za njegovo zastopanje ali odločanje ali nadzor v njem, ki je tujec in ki nima bivališča v Republiki Sloveniji.

**Naročnik bo pred oddajo javnega naročila od ponudnika, kateremu se bo odločil oddati predmetno naročilo,** zahteval predložitev pooblastil za pridobitev podatkov iz točk 1 A. – 1 D.

V kolikor gre za institucijo v drugi državi članici EU in dostop do posameznega potrdila iz te točke ni mogoč brezplačno z neposrednim dostopom do nacionalne baze podatkov te države (kakršne so nacionalni register javnih naročil, elektronski register podjetij, elektronski sistem za shranjevanje dokumentov ali predkvalifikacijski sistem) ali v primeru, da gre za institucijo v drugi državi, ki ni članica EU, bo moral gospodarski subjekt na poziv naročnika, namesto predmetnega pooblastila sam predložiti zahtevana potrdila.

Za skupne ponudbe in ponudbe s podizvajalci je potrebno upoštevati še točki 17 (Skupna ponudba) in 18 (Ponudba s podizvajalci) teh navodil.

1. *Razlogi za izključitev:*

Naročnik bo iz postopka javnega naročanja izključil ponudnika, če:

**A: Razlogi, povezani s kazenskimi obsodbami**

* je bila proti ponudniku ali osebi, ki je članica upravnega, vodstvenega ali nadzornega organa tega subjekta ali ki ima pooblastila za njegovo zastopanje ali odločanje ali nadzor v njem, izrečena pravnomočna sodba, ki ima elemente kaznivih dejanj iz 1. odstavka 75. člena ZJN-3A (Člen 57(1) Direktive 2014/24/EU je v nacionalno zakonodajo prenesen s prvim odstavkom 75. člena ZJN-3 in določa dejanja, ki imajo elemente naštetih 43 kaznivih dejanj po KZ-1. Razlogi v ESPD, ki jih določa člen 57(1) Direktive 2014/24/EU, in zadnji - 7. razlog, ki je določen v nacionalni zakonodaji, v celoti zajema razlog za izključitev, kot je opredeljen v prvem odstavku 75. člena ZJN-3A in ki se uporablja pri oddaji javnega naročila):
  + terorizem (108.člen KZ-1),
  + financiranje terorizma (109.člen KZ-1),
  + ščuvanje in javno poveličevanje terorističnih dejanj (110.člen KZ-1),
  + novačenje in usposabljanje za terorizem (111.člen KZ-1),
  + spravljanje v suženjsko razmerje (112.člen KZ-1),
  + trgovina z ljudmi (113.člen KZ-1),
  + sprejemanje podkupnine pri volitvah (157.člen KZ-1),
  + kršitev temeljnih pravic delavcev (196.člen KZ-1),
  + goljufija (211.člen KZ-1),
  + protipravno omejevanje konkurence (225.člen KZ-1),
  + povzročitev stečaja z goljufijo ali nevestnim poslovanjem (226.člen KZ-1),
  + oškodovanje upnikov (227. člen KZ-1),
  + poslovna goljufija (228. člen KZ-1),
  + goljufija na škodo Evropske unije (229. člen KZ-1),
  + preslepitev pri pridobitvi in uporabi posojila ali ugodnosti (230. člen KZ-1),
  + preslepitev pri poslovanju z vrednostnimi papirji (231. člen KZ-1),
  + preslepitev kupcev (232. člen KZ-1),
  + neupravičena uporaba tuje oznake ali modela (233. člen KZ-1),
  + neupravičena uporaba tujega izuma ali topografije (234. člen KZ-1),
  + ponareditev ali uničenje poslovnih listin (235. člen KZ-1),
  + izdaja in neupravičena pridobitev poslovne skrivnosti (236. člen KZ-1),
  + zloraba informacijskega sistema (237. člen KZ-1),
  + zloraba notranje informacije (238. člen KZ-1),
  + zloraba trga finančnih instrumentov (239. člen KZ-1),
  + zloraba položaja ali zaupanja pri gospodarski dejavnosti (240. člen KZ-1),
  + nedovoljeno sprejemanje daril (241. člen KZ-1),
  + nedovoljeno dajanje daril (242. člen KZ-1),
  + ponarejanje denarja (243. člen KZ-1),
  + ponarejanje in uporaba ponarejenih vrednotnic ali vrednostnih papirjev (244. člen KZ-1),
  + pranje denarja (245. člen KZ-1),
  + zloraba negotovinskega plačilnega sredstva (246. člen KZ-1),
  + uporaba ponarejenega negotovinskega plačilnega sredstva (247. člen KZ-1),
  + izdelava, pridobitev in odtujitev pripomočkov za ponarejanje (248. člen KZ-1),
  + davčna zatajitev (249. člen KZ-1),
  + tihotapstvo (250. člen KZ-1),
  + zloraba uradnega položaja ali uradnih pravic (257.člen KZ-1),
  + oškodovanje javnih sredstev (257.a člen KZ-1),
  + izdaja tajnih podatkov (260. člen KZ-1),
  + jemanje podkupnine (261. člen KZ-1),
  + dajanje podkupnine (262. člen KZ-1),
  + sprejemanje koristi za nezakonito posredovanje (263. člen KZ-1),
  + dajanje daril za nezakonito posredovanje (264. člen KZ-1),
  + hudodelsko združevanje (294. člen KZ-1).

DOKAZILO: ***Izpolnjen obrazec ESPD (v »Del III: Razlogi za izključitev, Oddelek A: Razlogi, povezani s kazenskimi obsodbami«) za vse gospodarske subjekte v ponudbi.***

***Ponudnik lahko potrdila iz kazenske evidence fizičnih / pravnih oseb priloži sam. V kolikor ponudnik s potrdili ne razpolaga, prosimo za predložitev podpisanih izjav za pridobitev podatkov (Priloga 8 in 9), kar bo pospešilo izbirni postopek naročila.***

V kolikor ponudnik ne more pridobiti in predložiti zahtevanih dokumentov, ker država v kateri ima ponudnik svoj sedež ne izdaja takšnih dokumentov, jih je mogoče nadomestiti z zapriseženo izjavo, dano pred pristojnim sodnim ali upravnim organom, notarjem ali pred pristojno poklicno ali trgovinsko organizacijo v matični državi te osebe ali v državi, v kateri ima ponudnik sedež.

**B: Razlogi, povezani s plačilom davkov ali prispevkom za socialno varnost**

* kot gospodarski subjekt ne izpolnjuje obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ v skladu s predpisi države, v kateri ima sedež ali predpisi države naročnika, če vrednost teh neplačanih zapadlih obveznosti na dan oddaje ponudbe ali prijave znaša 50 eurov ali več. Šteje se, da gospodarski subjekt ne izpolnjuje obveznosti iz prejšnjega stavka tudi, če na dan oddaje ponudbe ali prijave ni imel predloženih vseh obračunov davčnih odtegljajev za dohodke iz delovnega razmerja za obdobje zadnjih petih let do dneva oddaje ponudbe ali prijave;

DOKAZILO: ***Izpolnjen obrazec ESPD (v »Del III: Razlogi za izključitev, Oddelek B: Razlogi, povezani s plačilom davkov ali prispevkov za socialno varnost«) za vse gospodarske subjekte v ponudbi.***

***Ponudnik lahko predloži potrdilo Finančne uprave Republike Slovenije (za slovenska podjetja) oz. druge ustrezne institucije. V kolikor ponudnik s potrdilom ne razpolaga, prosimo za predložitev podpisanih izjav za pridobitev podatkov (Priloga 8), kar bo pospešilo izbirni postopek naročila (v informacijskem sistemu e-JN v razdelek »Druge priloge«).***

**C: Razlogi, povezani z insolventnostjo, nasprotjem interesov ali kršitvijo poklicnih pravil**

* se je nad ponudnikom začel postopek zaradi insolventnosti ali prisilnega prenehanja po zakonu, ki ureja postopek zaradi insolventnosti in prisilnega prenehanja, ali postopek likvidacije po zakonu, ki ureja gospodarske družbe, če njegova sredstva ali poslovanje upravlja upravitelj ali sodišče, njegove poslovne dejavnosti začasno ustavljene, ali če se je v skladu s predpisi druge države nad njim začel postopek ali pa je nastal položaj z enakimi pravnimi posledicami;

DOKAZILO: ***Izpolnjen obrazec ESPD (v »Del III: Razlogi za izključitev, Oddelek C: Razlogi, povezani z insolventnostjo, nasprotjem interesov ali kršitvijo poklicnih pravil«) za vse gospodarske subjekte v ponudbi.***

***Ponudnik lahko potrdila Okrožnega sodišča (za slovenska podjetja) oz. druge ustrezne institucije predloži sam. V kolikor ponudnik s potrdilom ne razpolaga, prosimo za predložitev podpisanih izjav za pridobitev podatkov (Priloga 8), kar bo pospešilo izbirni postopek naročila (v informacijskem sistemu e-JN v razdelek »Druge priloge«).***

* je gospodarski subjekt na kakršen koli način kršil svoje obveznosti na področju okoljskega, socialnega ali delovnega prava (3.člen ZJN-3);
* je ponudnik zagrešil hujšo kršitev poklicnih pravil, ki mu jo naročnik lahko z ustreznimi sredstvi izkaže in zaradi katere je omajana njegova integriteta;
* je pri dajanju informacij, zahtevanih v skladu z določbami ZJN-3, v tem ali predhodnih postopkih namerno podal zavajajoče razlage ali teh informacije ni zagotovil.

DOKAZILO: ***Izpolnjen obrazec ESPD (v »Del III: Razlogi za izključitev, Oddelek C: Razlogi, povezani z insolventnostjo, nasprotjem interesov ali kršitvijo poklicnih pravil«) za vse gospodarske subjekte v ponudbi.***

**D: Nacionalni razlogi za izključitev**

* je na dan, ko poteče rok za oddajo ponudb ali prijav, izločen iz postopkov oddaje javnih naročil zaradi uvrstitve v evidenco gospodarskih subjektov z negativnimi referencami;
* mu je bila v zadnjih treh letih pred potekom roka za oddajo ponudb izdana pravnomočna odločba pristojnega organa Republike Slovenije ali druge države članice ali tretje države, dvakrat izrečena globa zaradi prekrška v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno, za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

DOKAZILO: ***Izpolnjen obrazec ESPD (v »Del III: Razlogi za izključitev, Oddelek D: Nacionalni razlogi za izključitev«) za vse gospodarske subjekte v ponudbi.***

***Ponudnik lahko potrdilo Ministrstva za pravosodje (za slovenska podjetja) oz. druge ustrezne institucije iz evidence pravnomočnih sodb oziroma sklepov o prekrških pravnih oseb priloži sam. V kolikor ponudnik s potrdilom ne razpolaga, prosimo za predložitev podpisanih izjav za pridobitev podatkov (Priloga 8), kar bo pospešilo izbirni postopek naročila (v informacijskem sistemu e-JN v razdelek »Druge priloge«).***

1. *Pogoji za sodelovanje:*

**A: Ustreznost**

Ponudnik mora imeti veljavno registracijo za opravljanje dejavnosti v skladu s predpisi.

DOKAZILO: ***Izpolnjen obrazec ESPD (v »Del IV: Pogoji za sodelovanje, Oddelek A: Ustreznost).***

**B: Ekonomski in finančni položaj**

Ponudnik mora imeti ustrezno boniteto, ki se ugotavlja po sistemu BASEL II. Naročnik bo upošteval bonitetne ocene bonitetnih institucij, ki bodo narejene po sistemu BASEL II in bodo enake ali boljše ocenam: AJPES - do vključno SB6, Moody's – do vključno Baa3, S&P – do vključno BBB-, Fitch – do vključno BBB-, BISNODE – do vključno B.

V primeru skupne ponudbe morajo bonitetni pogoj izpolniti glavni ponudnik in vsi soponudniki***.*** Za podizvajalce izkazovanje bonitetnega pogoja ni potrebno.

DOKAZILO: ***Izpolnjen obrazec ESPD (v »Del IV: Pogoji za sodelovanje, Oddelek B: Ekonomski in finančni položaj.***

1. *Drugi pogoji*
2. Ponudnik ni bil pravnomočno kaznovan za prekršek iz 22. člena Zakona o blagovnih rezervah (Uradni list RS, št. 96-2009 – UPB2 in 83/2012).

DOKAZILO: Izpolnjen **obrazec ESPD** (v »Del VI: Zaključek, v Podpisani uradno izjavljam/izjavljamo…«) za vse gospodarske subjekte v ponudbi.

1. Ponudnik nima neizpolnjenih obveznosti do naročnika dalj kot trideset dni (2. odstavek 18. člena Zakona o blagovnih rezervah, Uradni list RS, št. 96-2009 – UPB2 in 83/2012).

DOKAZILO: Izpolnjen **obrazec ESPD** (v »Del VI: Zaključek, v Podpisani uradno izjavljam/izjavljamo…«) za vse gospodarske subjekte v ponudbi.

1. Ponudnik ni uvrščen v evidenco poslovnih subjektov iz 35. člena Zakona o integriteti in preprečevanju korupcije (Uradni list RS, št. 69/11-UPB2) in mu ni na podlagi tega člena prepovedano poslovanje z naročnikom.

DOKAZILO: Izpolnjen **obrazec ESPD** (v »Del VI: Zaključek, v Podpisani dajem/o uradno soglasje…«) za vse gospodarske subjekte v ponudbi.

1. **Merilo in ponudbena cena za oddajo javnega naročila**

Naročnik bo izbral ponudbo za menjavo, pri kateri bo razlika med prodajno ceno (cena, ki jo ponudnik ponudi za dobavo blaga) in odkupno ceno (cena, po kateri ponudnik odkupi blago naročnika), najugodnejša za naročnika.

Vse cene morajo biti izražene v EUR / liter brez nadomestila za oblikovanje obveznih rezerv nafte in njenih derivatov, takse CO2, dodatka za zagotavljanje prihrankov energije, prispevka za energetsko učinkovitost, trošarine in DDV.

Cena mora vsebovati vse stroške (popuste in stroške dobave blaga, špediterske, prevozne, carinske ter vse morebitne druge stroške…), povezane z izvršitvijo tega javnega naročila skladno s Prilogo 4.

Cene morajo odražati tržne razmere.

### **Obrazec »ESPD« za vse gospodarske subjekte**

Obrazec ESPD predstavlja uradno izjavo gospodarskega subjekta, da zanj ne obstajajo razlogi za izključitev in da izpolnjuje pogoje za sodelovanje, hkrati pa zagotavlja ustrezne informacije, ki jih zahteva naročnik. Obrazec ESPD vključuje tudi uradno izjavo o tem, da bo gospodarski subjekt na zahtevo in brez odlašanja sposoben predložiti dokazila, ki dokazujejo neobstoj razlogov za izključitev oziroma izpolnjevanje pogojev za sodelovanje.

Gospodarski subjekt naročnikov obrazec ESPD (datoteka XML) uvozi v spletno stran Portala javnih naročil / ESPD: <http://www.enarocanje.si/ESPD/>, vnese zahtevane podatke in ga natisne.

V ponudbi morajo biti priloženi izpolnjeni, natisnjeni in podpisani ESPD za vse gospodarske subjekte, ki v kakršni koli vlogi sodelujejo v ponudbi (ponudnik, sodelujoči ponudniki v primeru skupne ponudbe - gospodarski subjekti na katerih kapacitete se sklicuje ponudnik in podizvajalci).

Ponudnik, ki v sistemu e-JN oddaja ponudbo, naloži svoj ESPD v razdelek »ESPD – ponudnik«, ESPD ostalih sodelujočih pa naloži v razdelek »ESPD – ostali sodelujoči«. Ponudnik, ki v sistemu e-JN oddaja ponudbo, naloži elektronsko podpisan ESPD v xml. obliki ali nepodpisan ESPD v xml. obliki, pri čemer se v slednjem primeru v skladu Splošnimi pogoji uporabe informacijskega sistema e-JN šteje, da je oddan pravno zavezujoč dokument, ki ima enako veljavnost kot podpisan.

Angleška verzija obrazca je informativne narave. Ponudnik mora obrazec izpolniti in podpisati v slovenskem jeziku.

### **Obrazec »Predračun«**

Ponudnik mora v Predračunu ponujati vse pozicije, ob upoštevanju tehničnih specifikacij, ki so del razpisne dokumentacije.

Ponudnik izpolni vse postavke v Predračunu, in sicer na pet decimalnih mest natančno.

V kolikor ponudnik vpiše ceno nič (0) EUR, se šteje, da ponuja postavko brezplačno.

Ponudnik ne sme spreminjati vsebine predračuna.

V primeru, da bo naročnik pri pregledu in ocenjevanju ponudb odkril očitne računske napake, bo ravnal v skladu s sedmim odstavkom 89. člena ZJN-3A.

Ponudnik v sistemu e-JN predračun naloži v razdelek »Predračun« v .pdf datoteki.

1. **Finančna zavarovanja:**

*a/ Finančno zavarovanje za resnost ponudbe*

Ob predložitvi ponudbe je potrebno predložiti bančno garancijo za resnost ponudbe v višini 30.000 EUR. Finančno zavarovanje mora veljati do trenutka, dokler izbrani ponudnik ne sklene pogodbe z naročnikom in mu ne izroči finančnega zavarovanja za dobro izvedbo pogodbenih obveznosti, vendar vsaj 90 dni od dneva odprtja ponudb. Če izbrani izvajalec v navedenem roku ne sklene pogodbe z naročnikom, naročnik unovči finančno zavarovanje. Ponudnik je na zahtevo naročnika dolžan predložiti podaljšanje omenjenega finančnega zavarovanja ali predložiti novo, če pogodba iz objektivnih razlogov v cit. roku ne bi bila sklenjena.

Če poda ponudnik več ponudb za to naročilo, lahko predloži eno finančno zavarovanje in ta velja za vse ponudbe. Ponudnik k ponudbi priloži kopijo finančnega zavarovanja, veljavnega na dan oddaje ponudbe.

*b/ Finančno zavarovanje za dobro izvedbo pogodbenih obveznosti*

V skladu s Prilogo 5 – Vzorec pogodbe o menjavi blaga in Prilogo 7 – Vzorec bančne garancije za dobro izvedbo pogodbenih obveznosti. Če ponudnik ne predloži finančnega zavarovanja v danem roku, se šteje, da pogodba preneha veljati in je naročnik upravičen nemudoma unovčiti finančno zavarovanje za resnost ponudbe.

*c/ Finančno zavarovanje za odkupljeno blago*

V skladu s Prilogo 5 – Vzorec pogodbe o menjavi blaga in Prilogo 5b – Vzorec bančne garancije za plačilo blaga.

Finančna zavarovanja so lahko izdana s strani prvovrstne banke (bančna garancija) ali prvovrstne zavarovalnice (kavcijsko zavarovanje). Za vsa predložena finančna zavarovanja morajo veljati enotna pravila za garancije na poziv EPGP 758. Besedila garancij in drugih finančnih zavarovanj, ki jih priloži ponudnik, ne smejo bistveno odstopati od besedila vzorcev, ki so priloženi razpisni dokumentaciji.

1. **Ponudbena dokumentacija**

Ponudnik predloži naslednjo dokumentacijo:

* 1. Podatki o ponudniku – Priloga 1
  2. Predračun – Priloga 4
  3. Vzorec pogodbe, izpolnjeno, na vsaki strani parafirano, na zadnji strani podpisano ter opremljeno z žigom, – Priloga 5
  4. Kopija finančnega zavarovanja za resnost ponudbe – Priloga 6
  5. Podpisane izjave za pridobitev podatkov - Priloga 8 in 9 (za ponudnika in za vse osebe, ki so članice upravnega, vodstvenega ali nadzornega organa gospodarskega subjekta ali ki imajo pooblastila za njegovo zastopanje ali odločanje ali nadzor v njem je potrebno izjave posebej izpolniti za vsakega od njih)
  6. Podpisana izjava o udeležbi fizičnih in pravnih oseb v lastništvu sodelujočega podjetja – Priloga 10
  7. Obrazec ESPD – Priloga 11

1. **Posebni pogoji oziroma zahteve naročnika**

* pri izdaji goriva bo omogočeno dodajanje 2 različnih vrst biodizla (rezervoar 2 × 55 m3), 2 različnih vrst aditivov in/ali markirnega sredstva
* aditivi se dobavljajo v 1.000 litrske IBC kontejnerje
* ponudniki lahko v roku do oddaje ponudb ob vnaprejšnjem dogovoru s skladiščnikom odvzamejo vzorce blaga iz rezervoarjev in izvedejo analizo na lastne stroške;
* izbrani ponudniki lahko med izvedbo naročila jemljejo vzorce iz rezervoarja in/ali avtocistern oziroma železniških cistern
* Skladiščnik bo kakovost izdanega in dobavljenega blaga kontroliral s sprotnim odvzemom vzorcev blaga na avtocisternah in/ali železniških cisternah
* izbrani ponudniki so dolžni posredovati naročniku in skladiščniku vse potrebne podatke za pravilno izpolnitev trošarinskih dokumentov najmanj 5 delovnih dni pred dvigom blaga
* izbrani ponudniki so se dolžni s skladiščnikom dogovoriti glede režima izdaje in prevzema trošarinskega blaga (prenos v drugo trošarinsko skladišče, prodaja na trg …) in s tem povezanimi dajatvami
* izbrani ponudniki so dolžni skladiščniku najmanj 3 delovne dni pred začetkom izdaje blaga posredovati podatke o prevozu (registrske številke avtocistern, imena voznikov avtocistern, podatke o železniškem prevozu, predvidena dinamika)
* besedila garancij in drugih finančnih zavarovanj, ki jih priloži ponudnik, ne smejo bistveno odstopati od besedila priloženih vzorcev, ki so priloženi razpisni dokumentaciji

1. **Skupna ponudba**

V primeru, da skupina ponudnikov predloži skupno ponudbo, mora vsak ponudnik izpolnjevati vse pogoje, določene v točki 10. Vsi ponudniki v skupni ponudbi morajo podati dokumente, ki se nanašajo na dokazovanje navedenih pogojev, posamično.

Vsi ponudniki v skupni ponudbi morajo izpolniti ESPD posamično in v njem navesti vse zahtevane podatke.

Obrazec »Predračun« podajo vsi ponudniki, ki nastopajo v skupni ponudbi, skupaj (en obrazec, podpisan s strani vsaj enega izmed ponudnikov, ki nastopajo v skupni ponudbi). Finančna zavarovanja lahko ponudniki predložijo na način, da jih predloži samo eden izmed skupnih ponudnikov ali vsak ponudnik posebej. V kolikor so predložena s strani vsakega izmed ponudnikov, mora biti seštevek vseh zneskov zavarovanj najmanj v višini zahtevanega zneska.

V primeru skupne ponudbe naj pravne osebe v obrazcu »ESPD« navedejo vse, ki bodo sodelovali v tej skupni ponudbi. Ponudniki, ki nastopajo v skupni ponudbi, lahko navedejo tudi eno izmed pravnih oseb, s katero bo naročnik komuniciral do sprejema odločitve o naročilu, v nasprotnem primeru bo naročnik vse dokumente naslavljal na vse ponudnike, ki bodo sodelovali v skupni ponudbi.

V kolikor skupna ponudba ni podana za vse sklope, naj bo iz navedbe razvidno, za katere sklope je podana skupna ponudba, in kateri skupni ponudniki oddajajo ponudbo za posamezen sklop.

V primeru, da bo takšna skupina ponudnikov izbrana za izvedbo predmetnega naročila, bo naročnik lahko zahteval akt o skupni izvedbi naročila (na primer pogodbo o sodelovanju), v katerem bodo natančno opredeljene naloge in odgovornost posameznih ponudnikov za izvedbo naročila. Ne glede na to pa ponudniki odgovarjajo naročniku solidarno.

1. **Ponudba s podizvajalci**

V primeru, da bo ponudnik pri izvedbi naročila sodeloval s podizvajalci, mora v ESPD navesti vse predlagane podizvajalce. Ponudnik mora v ponudbi predložiti tudi izpolnjene obrazce ESPD za vsakega podizvajalca, s katerim bo sodeloval pri naročilu.

V kolikor ponudnik podizvajalca ne prijavlja na vse sklope, naj bo iz navedbe v ESPD za posameznega podizvajalca razvidno, za katere sklope je prijavljen posamezen podizvajalec.

V kolikor bodo pri podizvajalcu obstajali razlogi za izključitev oziroma ne bo izpolnjeval ustreznih pogojev za sodelovanje iz točke 10 teh navodil, bo naročnik podizvajalca zavrnil in zahteval njegovo zamenjavo.

Podizvajalec mora enako kot ponudnik izpolnjevati pogoje iz točke 10 teh navodil.

Ponudnik mora za posameznega podizvajalca priložiti enaka dokazila za izpolnjevanje pogojev, določenih v prejšnjem stavku, kot jih mora priložiti zase, razen pri pogojih, kjer so že predvidena dokazila, ki jih mora podizvajalec predložiti.

Izbrani ponudnik v razmerju do naročnika v celoti odgovarja za izvedbo naročila.

1. **Veljavnost ponudbe:**

Ponudba je veljavna 60 dni od odprtja ponudb.

1. **Dodatne informacije**

Ponudniki se sami pozanimajo glede morebitnih omejitev pri prevozu blaga z avtocisternami in/ali železniškimi cisternami.

1. **Tehnične lastnosti skladišč in kontaktne osebe v skladišču:**

Kontaktna oseba: Marko Naraločnik, Lojze Ilc

Tel./E-mail: +386 1 589 73 00, +386 41 791 195, +386 1 589 73 07, +386 31 507 953, [marko.naralocnik@dbr.si](mailto:marko.naralocnik@dbr.si), [lojze.ilc@dbr.si](mailto:lojze.ilc@dbr.si)

Obratovalni čas skladišča: pon. – pet. 7.00 – 15.00

Izdaja blaga iz skladišča:

* avtocisterne 30 avtocistern/dan
* železnica 15 železniških cistern/dan oziroma 1.125 m3/dan
* Prevzem blaga v skladišču:
* železnica istočasno praznjenje šestih cistern, 8 železniških cistern/dan oziroma 600 m3/dan, osna obremenitev 20 ton

Dobava se vrši po železniških cisternah do višine polne vlakovne kompozicije, preostanek (zadnja dobava) se lahko pripelje z avtocisternami.

Naročnik opozarja ponudnike, da pred oddajo ponudbe s skladiščnikom uskladijo tehnične značilnosti ter dinamiko izdaje/prevzema blaga.

Naročnik lahko pred začetkom prevzema blaga organizira sestanek s predstavniki izvajalcev in skladiščnikom, na katerem se bodo dogovorili termini in način prevzema in dobave blaga.

V primeru, da bo izvajalcev več in dogovor med njimi ne bo možen, se bodo količine izdaje/dobave določale proporcionalno glede na pogodbene količine. Prednost pri izbiri terminov ima ponudnik z nižjo izbirno ceno.

1. **Obvestilo o odločitvi o oddaji naročila**

Naročnik bo podpisano odločitev o oddaji naročila objavil na portalu javnih naročil. Odločitev se šteje za vročeno z dnem objave na portalu javnih naročil.

1. **Odstop od izvedbe javnega naročila**

Naročnik lahko na podlagi osmega odstavka 90. člena ZJN-3A po sprejemu odločitve o oddaji naročila do sklenitve pogodbe odstopi od izvedbe javnega naročila iz utemeljenih razlogov, da predmeta javnega naročila ne potrebuje več ali da zanj nima zagotovljenih sredstev ali da se pri naročniku pojavi utemeljen sum, da je bila ali bi lahko bila vsebina pogodbe posledica storjenega kaznivega dejanja ali da so nastale druge izredne okoliščine, na katere naročnik ni mogel vplivati in jih predvideti ter zaradi katerih je postala izvedba javnega naročila z izbranim ponudnikom nemogoča. V tem primeru bo naročnik v svoji odločitvi in o razlogih, zaradi katerih odstopa od izvedbe javnega naročila, pisno obvestil ponudnike.

1. **Sklenitev pogodbe**

Ponudnik mora pogodbo podpisati najkasneje v roku, ki ga določi naročnik. V primeru, da do poteka tega roka pogodbe ne bi podpisal, bo naročnik unovčil finančno zavarovanje za resnost ponudbe.

S podpisom ESPD ponudnik potrdi, da sprejema vsebino vzorca pogodbe.

1. **Revizija**

Zahtevek za revizijo, ki se nanaša na vsebino objave in/ali razpisno dokumentacijo, se lahko vloži skladno z Zakonom o pravnem varstvu v postopkih javnega naročanja (Uradni list RS, št. 43/11, 60/11 – ZTP-D, 63/13, 90/14 – ZDU-1I, 60/17 in 72/19).

Za zahtevek za revizijo se plača taksa v višini 4.000,00 EUR, in sicer na transakcijski račun Ministrstva za finance, številka SI56 0110 0100 0358 802, odprt pri Banki Slovenije, Slovenska 35, 1505 Ljubljana, Slovenija, SWIFT KODA: BSLJSI2X; IBAN:SI56011001000XXXXLL.

Zahtevek za revizijo mora biti vložen preko portala e-revizije.

1. **Obveznost posredovanja podatkov**

Izbrani ponudnik mora na poziv naročnika le-temu posredovati podatke o:

* 1. svojih ustanoviteljih, družbenikih, vključno s tihimi družbeniki, delničarjih, komanditistih ali drugih lastnikih in podatke o lastniških deležih navedenih oseb;
  2. gospodarskih subjektih, za katere se glede na določbe zakona, ki ureja gospodarske družbe, šteje, da so z njim povezane družbe.

Izbrani ponudnik mora podatke iz prejšnjega odstavka posredovati naročniku v roku osmih dni od prejema poziva.

1. **Končne določbe**

Ne glede na izid postopka ponudnik ni upravičen do povrnitve stroškov v zvezi s pripravo ponudbe. Variantne ponudbe niso dovoljene.

Ponudnik, ki ne predloži vseh zahtevanih listin, bo izločen v skladu z ZJN-3A iz nadaljnjega postopka. Iz nadaljnjega postopka bodo izločene tudi ponudbe tistih ponudnikov, ki so bili pravnomočno kaznovani za prekršek iz 22. člena Zakona o blagovnih rezervah ali ki imajo neizpolnjene obveznosti do naročnika dalj kot trideset dni (2. odstavek 18. člena Zakona o blagovnih rezervah).

Ponudnik, ki odda ponudbo, pod kazensko in materialno odgovornostjo jamči, da so vsi podatki in dokumenti, podani v ponudbi, resnični, in da priložena dokumentacija ustreza originalu. V nasprotnem primeru ponudnik naročniku odgovarja za vso škodo, ki mu je nastala.